stanford-oval/wikipedia huggingface dataset:
Nuri Şahin

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nuri Şahin
Syntymäaika: 5. syyskuuta 1988 (ikä 36)
Syntymäpaikka: Lüdenscheid, Saksa
Pelipaikka: keskikenttäpelaaja
Pituus: 180 cm
Junioriseurat
: RSV Meinerzhagen
2000–2005: Borussia Dortmund
Seurat
| Vuodet | Seura | O | (M) |
| 2005–2009 | Borussia Dortmund II | 30 | (14) |
| 2005–2011 | Borussia Dortmund | 135 | (13) |
| 2007–2008 | → Feyenoord | 29 | (6) |
| 2011–2014 | Real Madrid | 4 | (0) |
| 2012–2013 | → Liverpool | 7 | (1) |
| 2013–2014 | → Borussia Dortmund | 49 | (5) |
| 2014–2018 | Borussia Dortmund | 39 | (3) |
| 2018–2020 | Werder Bremen | 36 | (1) |
| 2020–2022 | Antalyaspor | 44 | (0) |
Maajoukkue
| 2005–2017 | Turkki | 52 | (2) |
 Seurajoukkueuran tilastot kattavat vain kansalliset sarjat, päivitetty 22. lokakuuta 2022.  Maajoukkueuran tilastot päivitetty 22. lokakuuta 2022.
Nuri Şahin (s. 5. syyskuuta 1988 Lüdenscheid, Saksa) on turkkilainen jalkapalloilija. Hänen pelipaikkansa oli keskikenttä. Hän aloitti pelaajauransa syntymämaassaan Saksassa ja pelasi lisäksi Alankomaissa, Espanjassa, Englannissa ja viimeiset kautensa Turkissa. Hän pelasi Turkin maajoukkueessa 52 ottelua ja teki niissä kaksi maalia.
Ura

Şahinista tuli nuorin koskaan Saksan Bundesliigassa pelannut pelaaja, kun hän avasi Bundesliiga-uransa 16 vuoden ja 335 päivän ikäisenä Borussia Dortmundissa. Hän on myös nuorin Bundesliigassa maalin tehnyt pelaaja sekä nuorin pelaaja ja maalintekijä Turkin maajoukkueessa. Vuonna 2005 Şahin voitti pronssisen pallon Perussa järjestetyissä alle 17-vuotiaiden maailmanmestaruuskilpailuissa, joissa Turkki selvisi neljänneksi.
Şahin oli vuoden mittaisella lainasopimuksella Feyenoordissa, Alankomaissa 2007–2008 ja sai siellä pelata Dortmundista tutun Bert van Marwijkin alaisuudessa. Palattuaan lainalta hän kuului Dortmundin avainpelaajistoon. Kaudella 2009–2010 hän pelasi yhtä vaille kaikissa Bundesliigan otteluissa. Kaudella 2010–2011 hän voitti Dortmundin kanssa Bundesliigan mestaruuden.
Kaudeksi 2011–2012 Şahin siirtyi espanjalaisseura Real Madridiin, jonka kanssa hän teki kuusivuotisen sopimuksen toukokuussa 2011. Şahinin peliaika Primera Divisiónin mestaruuden voittaneessa joukkueessa jäi kuitenkin vähäiseksi, ja kaudeksi 2012–2013 hänet lainattiin englantilaiseen Liverpooliin. Englannissa hän viipyi vain yhden syksyn, ja tammikuussa 2013 hän palasi Dortmundiin, aluksi lainasopimuksella. Hän sai Dortmundissa ensin hyvin vastuuta, mutta kaudesta 2014–2015 alkaen loukkaantumiset pitivät hänet pitkiä aikoja poissa kentiltä. Hän voitti Saksan cupin 2017 mutta pelasi vain toisen kierroksen ottelun.
Elokuussa 2018 Şahin siirtyi Werder Bremeniin. Ensimmäisellä kaudellaan hän pelasi 20 bundesliigaottelua, joista 19 ottelua avauskokoonpanossa, ja teki niissä yhden maalin. Kaudella 2019–2020 hän pelasi Bundesliigassa 16 ottelua, jotka kaikki avauskokoonpanossa. Helmikuun 1. päivän jälkeen hän ei enää päässyt kentälle. Elokuussa 2020 Şahin siirtyi turkkilaisseura Antalyasporiin, jossa hän pelasi 36 liigaottelua kaudella 2020–2021 ja kahdeksan liigaottelua kaudella 2021–2022.
Şahin pelasi useissa Turkin nuorisomaajoukkueissa ja ensimmäisen kerran A-maajoukkueessa lokakuussa 2005 ystävyysottelussa Saksaa vastaan. Hän teki Turkin toisen maalin tuossa 2–1-voittoon päättyneessä ottelussa. Toisen maaottelumaalinsa hän teki toukokuussa 2012 ystävyysottelussa Georgiaa vastaan. Şahin pelasi vuoden 2016 EM-kilpailuissa toisen jakson tappiollisessa alkulohko-ottelussa Espanjaa vastaan. Viimeiset maaottelunsa hän pelasi syys-lokakuussa 2017 MM-karsinnassa Kroatiaa ja Islantia vastaan. Hän pelasi 52 maaottelussaan avauskokoonpanossa 30 kertaa.
Aiheesta muualla

Wikimedia Commonsissa on kuvia tai muita tiedostoja aiheesta .
nuri-sahin.de (Arkistoitu – Internet Archive) (kotisivut)
Nuri Şahin Real Madridin sivustolla (englanniksi)
Outokainen

Outokainen (engl. strangelet) on hypoteettinen hiukkanen, joka koostuu kvarkeista ja jonka on teoreettisesti ehdotettu voivan muuttaa tavallista ainetta outokvarkkiaineeksi.
Historia

Outokaisten olemassaoloa teorisoitiin ensimmäisen kerran 1970-luvulla osana kvarkkiaineen tutkimusta. Teorian mukaan äärimmäisen korkeassa paineessa, kuten neutronitähtien ytimissä, kvarkit voisivat vapautua vahvasta vuorovaikutuksesta ja muodostaa "kvarkkisoppaa".
Ominaisuudet

Alkuperäisten laskelmien mukaan outokaisten pitäisi sisältää kolmea eri kvarkkimakua: ylös-, alas- ja outokvarkkeja. Vuoden 2018 Toronton yliopiston tutkimuksen mukaan outokvarkkien sisällyttäminen nostaa kuitenkin energiatasoa aiemmin luultua enemmän, mikä tekee niiden esiintymisestä epätodennäköisempää.
Mahdolliset riskit

Joidenkin tutkijoiden, kuten Martin Reesin mukaan hiukkaskiihdytinkokeissa voisi teoreettisesti syntyä outokaisia. Hypoteettisesti tällainen hiukkanen voisi muuttaa kaiken kohtaamansa tavallisen aineen outokvarkkiaineeksi, kutistamalla esimerkiksi Maan noin 100 metrin läpimittaiseksi erittäin tiheäksi palloksi.
Valtaosa fyysikkoyhteisöstä pitää tätä skenaariota äärimmäisen epätodennäköisenä. CERNin tutkijat ovat huomauttaneet, että jos tällainen prosessi olisi mahdollinen, kosminen säteily olisi jo kauan sitten aiheuttanut vastaavan ilmiön.
FC Barcelona B

Fútbol Club Barcelona B on espanjalaisen urheiluseuran FC Barcelonan jalkapallon reservijoukkue. Joukkue pelaa Espanjan kolmanneksi korkeimmalla sarjatasolla Primera División RFEF:ssä. Sen kotistadion on 6 000 -paikkainen Estadi Johan Cruyff, joka valmistui vuonna 2019. Joukkueesta käytetään myös nimitystä FC Barcelona Atlètic.
Historia

Barcelona Atlètic perustettiin FC Barcelonan sisarseuraksi vuonna 1970, ja sen edeltäjiä olivat CD Espanya Industrial ja CD Condal. 1990-luvulla seura sulautettiin emoseuraan ja nimi vaihtui FC Barcelona B:ksi. Joukkue nousi vuonna 1974 Segunda Divisióniin, ja pelasi siellä kauteen 1976–1977. Kaudeksi 1977–1978 joukkue putosi Segunda División B:hen, joka otettiin silloin takaisin käyttöön. Siitä edespäin vuoteen 2007 asti joukkue pelasi Sedunga Divisiónin ja Segunda B:n välillä. Kaudella 2007–2008 joukkue käväisi Tercera Divisiónissa, mutta nousi heti kauden päätyttyä takaisin Segunda B:hen. Kaudeksi 2010–2011 joukkue nousi yli vuosikymmenen tauon jälkeen Segundaan.
Barcelona B on pelannut historiansa aikana kaikkiaan 23 kautta Segunda Divisiónissa, 21 kautta Segunda División B:ssä ja 4 kautta Tercera Divisiónissa.
Saavutukset

Segunda División B: 1981–82, 1990–91, 1997–98, 2001–02, 2016–17
Tercera División: 1973–74, 2007–08
Entisiä pelaajia

| 0 | 1 | 2 |
| --- | --- | --- |
|   Lionel Messi   Thiago Motta   Andrés Iniesta   Albert Luque   Bojan Krkić   Carles Puyol   Cesc Fàbregas   Dani Güiza   Fernando Navarro   Gerard Piqué   Iván de la Peña   José Reina   Josep Guardiola   Luis García   Mikel Arteta   Quique Álvarez |   |   Sergio García   Víctor Valdés   Xavi   Giovani dos Santos   Nolito   Sergio Busquets   Thiago Alcântara   Sergi Roberto   Luis Alberto   Rafinha   Álex Grimaldo   Gerard Deulofeu   Marc Bartra   Martín Montoya   Adama Traoré |
Valmentajat

Josep Seguer (1970–1972)
Luis Aloy (1972–1976)
Laureano Ruiz (1976–1978)
Antoni Torres (1978–1979, 1980–1983)
Joan Segarra (1979–1980)
Jaume Olivé (1980)
José Luis Romero (1983–1984)
Joan Martínez Vilaseca (1984–1987)
Lluís Pujol (1987–1989)
Quique Costas (1989–1996, 2001–2003, 2005–2007)
Juande Ramos (1996–1997)
Josep Maria Gonzalvo (1997–2001)
Pere Gratacós (2003–2005)
Pep Guardiola (2007–2008)
Luis Enrique (2008–2011)
Eusebio Sacristán (2011–2015)
Jordi Vinyals (2015)
Gerard López (2015–2018)
Xavi García Pimienta (2018–)
Aiheesta muualla

Barcelona B:n esittely FC Barcelonan sivustolla (englanniksi)
Yli-ihminen

Friedrich Nietzsche (1844–1900).
Yli-ihminen (saks. Übermensch  kuuntele ääntämys (ohje)) on saksalaisen filosofi Friedrich Nietzschen määrittelemä ihannekuva, jossa henkisesti korkeatasoinen yksilö toteuttaa mahdollisimman tehokkaasti kaikkia niitä moraalisia ja esteettisiä mahdollisuuksia, jotka nykyinen kasvatusperinne ja arvomaailma tukahduttavat. Yli-ihmisen ihanne ei siis voi toteutua täydellisenä tai toteutuu vasta tulevaisuudessa. Nietzschen mukaan ihminen syntyy ihmisenä vasta kun pystyy luomaan itse omat arvonsa ja norminsa. Näin nihilismi voidaan ylittää. Nietzschen yli-ihmisen vastakohta oli viimeinen ihminen (saks. der letzte Mensch). Nietzschen oppi yli-ihmisestä voidaan tiivistää lausumaksi: hyvää on kaikki, mikä kohottaa vallantuntoa, ja onni on tunto siitä, että valta kasvaa.
Yli-ihminen on mahdollisesti Nietzschen filosofian eniten kiinnostusta herättäneitä käsitteitä. Nietzsche esitteli käsitteen kirjassaan Näin puhui Zarathustra (1883). Varsinkin myöhemmässä ajattelussaan Nietzsche vaati, että nykyihmisen on uhrattava oma moraalinsa ja onnensa luodakseen edellytykset paremman ja kehityskykyisemmän henkisen ihmistyypin synnylle.
Yli-ihminen ja natsit

Nietzschen filosofinen ajattelu on usein juuri yli-ihmisen käsitteen takia yhdistetty kansallissosialismiin. Jotkut korkea-arvoiset natsijohtajat, mukaan lukien filosofi Alfred Baeumler, ihannoivat joitain Nietzschen filosofian osia ja sovittivat yli-ihmisen käsitteen omiin näkymyksiinsä ylivertaisesta arjalaisesta rodusta, joka oli kaikkia muita rotuja parempi. Vastaavasti alempina pidetyt kansat nimettiin ali-ihmisiksi, jonka käsite ei Nietzschellä esiinny. Nietzsche itse tunsi nationalismin täysin vieraaksi ja huolimatta siitä, että hän ajoittain tarkasteli ihmisyyttä ”rodun” käsitteen kautta, elämäänsä ja omia kirjoituksiaan käsittelevässä myöhäisteoksessa Ecce homo hän torjui suorasanaisesti darwinistiset tai rodulliset tulkinnat yli-ihmisestä – ja antisemitismiä, joka oli natsien rotuopissa ja koko ideologiassa hyvin keskeistä, Nietzsche pilkkasi toistuvasti erittäin kärkkäästi, jopa ad hominem -argumentein. Hänen luomansa yli-ihmisen käsitekin poikkesi täysin natsien ihanteesta – yli-ihminen oli hänelle tavoiteltava ihannekuva, eikä suinkaan kukaan yksittäinen elävä ihminen. Nietzsche ei pitänyt itseään, eikä hahmoaan Zarathustraa yli-ihmisenä. Yli-ihmisen piirteitä hän näki menneisyydessä esimerkiksi Johann Wolfgang von Goethessä ja Leonardo da Vincissä.
Raimo Grönberg

| Raimo Grönberg> Henkilötiedot |
| --- | --- |
Koko nimi:  Raimo Juhani Grönberg
Syntynyt: 8. maaliskuuta 1953 (ikä 71) Oulu
Näyttelijä
Aktiivisena:  1971–
Merkittävät roolit:  Gunnar Mustavaara (Salatut elämät)
Aiheesta muualla
IMDb 
Elonet
Raimo Juhani Grönberg (s. 8. maaliskuuta 1953 Oulu) on suomalainen näyttelijä.
Grönberg aloitti näyttelijän uransa Kajaanin kaupunginteatterissa vuonna 1971. Hän opiskeli näyttelemistä Teatterikorkeakoulussa vuosina 1976–1980. Hän sai heti pääroolin Timo Linnasalon sotaelokuvassa Vartioitu kylä 1944 (1978), jossa hän näytteli nuorta venäläistä desanttia. Tämän jälkeen hän on esiintynyt useissa televisiosarjoissa ja elokuvissa. Hän on esiintynyt muun muassa useissa Timo Koivusalon ohjaamissa elokuvissa, joista Kulkurissa ja joutsenessa (1999) hän näytteli Olavi Virtaa.
Grönberg on myös yksi Pentti Kirstilän luomaa ylikonstaapeli Lauri Hanhivaaraa esittäneistä näyttelijöistä. Tässä roolissa hän esiintyi televisiosarjoissa Jäähyväiset rakkaimmalle (1993) ja Jäähyväiset ilman kyyneliä (1999). Lukuisista sarjoista suosituimpia lienevät Tumma ja hehkuva veri, Taivaan tulet sekä Pirunpelto.
Marraskuusta 2017 marraskuuhun 2024 Grönberg näytteli Gunnar Mustavaaraa MTV3:n saippuasarjassa Salatut elämät, hahmon aikaisemman näyttelijän Antti Sepän jäätyä eläkkeelle.
Grönberg on näytellyt 1980-luvulla Kajaanin, Jyväskylän ja Kemin kaupunginteattereissa, 1990-luvulla Espoon kaupunginteatterissa, Vaasan kaupunginteatterissa ja Tampereen Teatterissa ja 2000–2010-luvuilla myös Seinäjoella, Oulussa ja Lappeenrannassa.
Teatterirooleja

Kuka pelkää Virginia Woolfia?, Espoon teatteri 1995 – George
Niskavuoren Heta, Seinäjoen kaupunginteatteri 2001 – Juhani
Kuinka äkäpussi kesytetään, Oulun Kaupunginteatteri 2009 – montovalainen maisteri
Mielensäpahoittajan Suomi, Tampereen Työväen Teatteri 2017 – Mielensäpahoittaja
Filmografia > Elokuva

| Vuosi | Elokuva | Rooli |
| --- | --- | --- |
| 1978 | Vartioitu kylä 1944 | Janne Kyllönen |
| 1983 | Zoja |  |
| 1984 | Pessi ja Illusia | Isä |
| 1984 | Päivää, herra Kivi | Taksikuski |
| 1986 | Suomalainen lähiörapsodia |  |
| 1986 | Mikko from Tampere Is Asking for Advice |  |
| 1987 | Päivä kaupungissa |  |
| 1989 | Katso naamion taa | Markku Järvi |
| 1991 | Tuuli leppeä lounaasta |  |
| 1992 | Kaivo | Pappi |
| 1992 | Hiilisangolla ratsastaja | Ääni |
| 1993 | Matka ajassa | Isä |
| 1993 | Routasydän | Wenesjärvi |
| 1994 | Hiljaiset laulut |  |
| 1996 | Elämä lyhyt, Rytkönen pitkä | Hotelli Tammerin porttivahti |
| 1997 | Hyvän tekijät | Hannes Kivi |
| 1997 | Palava rakkaus | Eino Leino |
| 1999 | Kulkuri ja joutsen | Olavi Virta |
| 2001 | Rentun ruusu | Honkanen |
| 2003 | Sibelius | Martin Wegelius |
| 2005 | Kaksipäisen kotkan varjossa | Päätoimittaja |
| 2005 | Piilopaikka kahdelle | Pekola |
| 2005 | Lintu sininen | Kuningas |
| 2007 | Ensimmäinen Eskelinen |  |
| 2009 | Täällä Pohjantähden alla  | Hellberg |
| 2010 | Täällä Pohjantähden alla II | Hellberg |
| 2010 | Connection Lost | Mies |
| 2011 | Selkärangasta | Mats |
| 2015 | Lasten juhlat | Fedor |
| 2016 | Nuotin vierestä | Kauko Mulkonsaari |
| 2016 | Jättiläinen |  |
| 2018 | Olavi Virta | vanha Olavi Virta |
| 2019 | Olen suomalainen | Jaakko Jalkanen |
Filmografia > Televisiosarjat ja nettisarjat

| Vuosi | Sarja | Rooli |
| --- | --- | --- |
| 1980 | Hepskukkuu |  |
| 1980 | Teatterituokio |  |
| 1983–1985 | Suomalaisia tähtihetkiä |  |
1984: Hesse
| 1985 | Elias vaeltaja | Castren |
| 1989 | Terveysasema |  |
| 1990 | Huojuva talo | Aulis Helio |
| 1992 | Luonnonmukainen rakastaja | Erkku |
| 1992 | Päin perhettä | Salonen, naapuri |
| 1993 | Hylättyjen klubi | Henkka |
| 1993 | Huomenna on paremmin | Aimo Korva |
| 1993 | Jäähyväiset rakkaimmalle | ylikonstaapeli Lauri Hanhivaara |
| 1995 | Taikapeili |  |
| 1996 | Lähempänä taivasta | Aatos Jalava |
| 1996 | Pimeän hehku | Ulf Tötterman |
| 1997 | Elämän suola |  |
| 1997 | Tumma ja hehkuva veri | Viki |
| 1998 | Klubi | Ismo Vuorio |
| 1999 | Jäähyväiset ilman kyyneleitä | ylikonstaapeli Lauri Hanhivaara |
| 2000 | Mustan kissan kuja | Pauli Kajander |
| 2002 | Niin paljon parempi mies | Takkikauppias |
| 2002 | Pidetään yhtä |  |
| 2004 | Tie Eedeniin | Hiekkaranta |
| 2004 | Nollatoleranssi | Karri Korhonen |
| 2005 | Käenpesä | Mauri Miettinen |
| 2006 | Rikospoliisi ei laula | Karila |
| 2007–2011 | Taivaan tulet | Erkki Hetta |
| 2007–2008 | Kotikatu | Jussi Halla |
| 2008 | Kaiken tämän takana | Lehtikuvaaja |
| 2009–2013 | Pirunpelto | Ylikonstaapeli Härmälä |
| 2011 | Tappajan näköinen mies | Ruuskanen |
| 2013 | Sata lasissa | Juusti |
| 2015 | Syke | Eliaksen isoisä |
| 2015 | Punainen kolmio | Otto Wille Kuusinen |
| 2017–2024, 2025– | Salatut elämät | Gunnar Mustavaara |
| 2018–2020 | Karppi | Tapio Koskimäki |
| 2018, 2020 | Pihlajasatu | Gunnar Mustavaara |
| 2019 | Kämppä tyhjänä | Gunnar Mustavaara |
| 2019 | Ullalla on asiaa | Gunnar Mustavaara |
| 2021 | Roba | pyörällä kaatunut mies |
Aiheesta muualla

Raimo Grönberg Elonetissä.
Raimo Grönberg Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Ritva  Elonet  Yle
Rajoittuma

Matematiikassa funktion  f:X\rightarrow Y rajoittuma osajoukkoon  A\subset X on funktio  g:A\rightarrow Y,
g(x)=f(x){\mbox{ kaikilla }}x\in A.
Funktiolle  g käytetään yleensä merkintää  f|A.
Jared Verse

Jared Verse (s. 4. marraskuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Verse edustaa NFL-joukkue Los Angeles Ramsia. Ennen NFL-uraansa hän pelasi Albanyn yliopiston ja Floridan osavaltionyliopiston joukkueissa. Rams varasi hänet ensimmäisellä kierroksella 19. varausvuorolla vuoden 2024 NFL:n varaustilaisuudessa. Toukokuussa 2024 Verse teki Ramsin kanssa nelivuotisen ja yhteensä 15,134 miljoonan dollarin arvoisen tulokassopimuksen. Tulokaskaudellaan 2024 Verse valittiin Pro Bowl-tähdistöotteluun. Verse on pelannut 17 NFL:n runkosarjan ottelua. Näissä otteluissa hänellä on yhteensä 66 taklausta, 18 iskua pelinrakentajaan, 4,5 pelinrakentajan säkitystä, kaksi puolustettua heittoa kaksi aiheutettua rähmäystä ja kaksi rähmäyksen palautusta. Verse on pelannut kaksi NFL:n pudotuspelien ottelua. Näissä otteluissa hänellä on yhteensä kuusi taklausta, kaksi iskua pelinrakentajaan, kaksi pelinrakentajan säkitystä, yksi rähmäyksen palautus ja yksi rähmäyksen palautuksesta tehty touchdown. Tilastot päivitetty kauden 2024 jälkeen.
Doug Pederson

Doug Pederson
Douglas Irving "Doug" Pederson (s. 31. tammikuuta 1968 Bellingham, Washington) on yhdysvaltalainen amerikkalaisen jalkapallon entinen pelaaja ja nykyinen valmentaja, joka toimi viimeksi NFL:n Jacksonville Jaguarsin päävalmentajana. Pederson valmensi NFL:n Philadelphia Eaglesia vuosina 2016-2020. Helmikuussa 2018, toisella kaudellaan, hän johdatti joukkueensa seurahistorian ensimmäiseen Super Bowl -mestaruuteen ja yhteensä neljänteen NFL:n mestaruuteen.
Ura pelaajana

Pederson syntyi ja varttui Washingtonin osavaltiossa. Hän opiskeli ja pelasi pelinrakentajana Koillis-Louisianan yliopistossa (nykyisin Louisianan yliopisto Monroe). Pedersonia ei varattu NFL:n varaustilaisuudessa, mutta hän pelasi silti 14 kautta ammattilaisena. Hän edusti NFL-urallaan kuutta eri seuraa ja pelasi myös NFL Europa-liigassa ja World League Of American Football-liigassa. Kaudella 1996 hän oli voittamassa Super Bowlia Green Bay Packersin riveissä toimien Brett Favren varapelinrakentajana.
Ura valmentajana

Peliuransa jälkeen Pederson ryhtyi valmentajaksi. Hän toimi vuosina 2005-2008 High School-tasolla Calvary Baptist Academy:n päävalmentajana Louisianan Shreveportissa. Vuonna 2009 Philadelphia Eaglesin päävalmentaja Andy Reid, jonka alaisuudessa Pederson oli myös pelannut, palkkasi hänet joukkueensa apuvalmentajaksi. Vuonna 2013 Pederson siirtyi Reidin mukana Kansas City Chiefsiin, jossa hänestä tuli hyökkäyspelin koordinaattori.
Tammikuussa 2016 Philadelphia Eagles palkkasi Pedersonin, entisen pelaajansa ja apuvalmentajansa, joukkueen päävalmentajaksi. Joukkue teki NFL:n varaustilaisuudessa isot kaupat ja varasi uudeksi pelinrakentajakseen Carson Wentzin.  Pedersonin ensimmäinen kausi päävalmentajana ei ollut  menestyksekäs.Joukkue oli kuitenkin nuori ja kaudelle 2017 povattiin parempaa menestystä mm. pelinrakentaja Wentzin osoittaman potentiaalin takia.  Kaudella 2017 joukkueen peli oli alusta alkaen erinomaista ja tuloksena oli NFC:n runkosarjan ykköstila. Tämä siitäkin huolimatta, että ykköspelinrakentajan, ja erinomaisesti pelaneen, Wentzin kausi päättyi polvivammaan. Varapelinrakentaja Nick Foles onnistui kuitenkin hyvin ja joukkue eteni pudotuspeleissä Super Bowliin. Ennakkosuosikkina loppuotteluun lähtenyt New England Patriots joutui taipumaan tehokasta hyökkäyspeliä esittäneelle Eaglesille luvuin 41-33.
Mestaruuden jälkeen Pederson johdatti Eaglesin pudotuspeleihin kahdella seuraavalla kaudella, mutta menestys jäi laihaksi. Kausi 2020 oli suuri pettymys ja pelinrakentaja Wentz pelasi huonosti. Kauden päätteeksi Eagles antoi Pedersonille potkut.
Helmikuussa 2022 Pederson palkattiin Jacksonville Jaguarsin valmentajaksi. Tammikuussa 2025 Jaguars erotti Pedersonin tehtävästään Jaguarsin päävalmentajana.
Purola (Vaasa)

| Purola> Bobäck |
| --- | --- |
 Kaupungin kartta, jossa Purola korostettuna.  Vaasan alueellinen jako
Kaupunki:  Vaasa
Suuralue:  Huutoniemen suuralue
Kaupunginosa nro:  23
Väkiluku:  1 329 (1.1.2015)
Lähialueet:  Asevelikylä, Teeriniemi, Huutoniemi, Sepänkylä
Purola (ruots. Bobäck) on Vaasan vanhimpia omakotialueita, mutta sinne on rakennettu koko 2010-luvun ajan uusia rakennuksia, mikä on moninkertaistanut Purolan koon niin väkiluvun kuin pinta-alankin suhteen.
Alueen asemakaava on vuodelta 1942. Purola liitettiin Vaasaan 1935selvennä. Purolasta on Vaasan keskustaan noin 3 kilometriä. Purola sijaitsee Teeriniemen, Asevelikylän ja Mustasaaren Sepänkylän läheisyydessä. Aivan Purolan tuntumassa sijaitsee Kivihaan kauppakeskittymä.
Purola sijaitsee hyvien ulkoilumahdollisuuksien, kuten Edvininpolun lähellä. Purolassa toimii muutama vuosi sitten avattu Purolan päiväkoti. Aiemmin Purolassa toimi myös Paukkulan ampumarata, joka kuitenkin suljettiin 1980-luvulla.
Vaasan kaupunginhallinnon tilastoalueista Purolan pienalue kuuluu Huutoniemen suuralueeseen ja muodostaa viereisen Asevelikylän kanssa Vaasan 23. kaupunginosan.
Väestö

Vuonna 2013 Purolan alueella oli 1 128 asukasta.
Purolan asukkaista äidinkielenään suomea puhui 88,0 %, ruotsia 9,8 % ja muita kieliä 2,3 % vuonna 2015. Opiskelijoiden osuus työvoimasta oli 11,5 % ja työttömien 3,6 % vuonna 2013.
Aiheesta muualla

Vaasan Purolan kyläyhdistyksen kotisivut
Worf

| Worf |
| --- | --- |
 Worf Star Trek – uuden sukupolven neljännellä tuotantokaudella.
Luoja(t):  Gene Roddenberry
Näyttelijä(t):  Michael Dorn
Ensi- esiintyminen:  Star Trek – uusi sukupolvi
Viimeinen esiintyminen:  Star Trek: Picard
Henkilötiedot
Koko nimi:  Worf, Moghin poika
Sukupuoli:  mies
Kotipaikka:  Klingonien imperiumi
Asuinpaikka:  U.S.S. Enterprise
Ryhmäsidokset:  Klingonit, Yhdistyneiden planeettojen liitto
Suhteet
Vanhemmat:  Mogh (biologinen isä, kuollut) Sergey Rozhenko (kasvatti-isä) Helena Rozhenko (kasvattiäiti)
Sisarukset:  Kurn (biologinen veli) Nikolai Rozhenko (kasvattiveli)  Jeremy Aster (adoptioveli)
Puoliso(t):  K’Ehleyr (kuollut) Deanna Troi
Lapset:  Alexander Rozhenko
Tutut:  Jean-Luc Picard William Riker Data Geordi La Forge Beverly Crusher Tasha Yar
Infobox OKNimi-testi OK: 
Luutnantti Worf, Moghin poika on Michael Dornin esittämä kuvitteellinen klingoni sarjoissa Star Trek – uusi sukupolvi, Star Trek: Deep Space Nine ja Star Trek: Picard. Hän toimii U.S.S. Enterprise-D:n turvallisuuspäällikkönä ja on arvoltaan komentajaluutnantti. Hän opettaa vapaa-ajallaan aluksella erilaisia meditaatiolajeja sekä taistelua bath'letilla.
Hahmon kaari

Worf oli kuusivuotias, kun hänen vanhempansa kuolivat taistelussa Khitomerissa. Worfin uskottiin pitkään olleen ainoa eloonjäänyt, kun hänet löydettiin. Hänet kasvattivat ihmisvanhemmat Sergey ja Helena Rozhenko.
Worfilla oli hetkenaikainen suhde suurlähettiläs K’Ehleyrin kanssa, minkä seurauksena heille syntyi poika, nimeltään Alexander. K’Ehleyr esitteli hänet Worfille vasta vuosia myöhemmin, vähän ennen kuolemaansa.  Tämän jälkeen Alexander siirtyi Worfin kasvattivanhempien hoidettavaksi, kunnes vuotta myöhemmin muutti asumaan isänsä luokse Entepriselle.  Worfin oli vaikeaa opettaa hänelle klingonien kulttuuria, sillä poika eli jatkuvasti ihmisten keskuudessa. Hän lopulta päätti, ettei asialla ole mitään kiirettä.
Worf tapasi biologisen veljensä komentaja Kurnin, kun hän saapui Enterpriselle väliaikaiseksi komentajaksi. Hän kertoi, että heidän kotimaailmassaan epäillään isänsä Moghin olleen apuna romuluslaisille Khitomerin hyökkäyksessä. Pian selvisi, että petturi olikin valtaanpyrkijä Durasin isä, joka syytti Moghia, mistä valtuusto oli tietoinen. Moghin ja hänen jälkeläistensä nimi häpäistiin. Duras tappoi K’Ehleyrin, minkä seurauksena Worf tappoi Durasin. Vastapuolen Gowronin siirryttyä johtoon ja klingonien sisällissodan puhjettua, Moghin nimi puhdistettiin.
Eräässä jaksossa Worfin johtama tutkimusryhmä joutui onnettomuuteen, minkä seurauksena arkeologi Marla Aster sai surmansa. Tämän jälkeen Worf otti hänen orvon pojan veljekseen.
Tuotanto

Worfin ei alunperin pitänyt olla yksi sarjan päähahmoista. Muun muassa sarjan luoja Gene Roddenberry ei ollut halukas tehdä Worfista päähahmoa, sillä hän halusi välttää samoja rotuja, joita oli alkuperäissarjassa. Michael Dorn on itse kertonut pitäneensä Worfin näyttelemisestä.